Þingfundur hófst klukkan 10.30 en áður höfðum við sjálfstæðismenn hist á þingflokksfundi . Um klukkan 13.00 flutti ég mína síðustu ræðu á þingi og var það fyrir framhaldsnefndaráliti okkar sjálfstæðismanna í sérnefndinni um stjórnarskrármál . Ég kom aftur í þinghúsið um klukkan 18.15 en þá hafði verið ákveðið að taka stjórnarskrármálið af dagskrá , enda sá stjórnarliðið , að það kæmist ekki upp með að breyta stjórnarskránni á þennan óvandaða hátt . Þingstörfum lauk og var fundum alþingis frestað fram að kosningum um klukkan 21.00 . Fallið var frá þeim áformum . Þá er þingsetu minni lokið . Guðbjartur Hannesson , forseti alþingis , sagði í útvarpsfréttum , að sigur okkar í málinu væri „ áfall “ fyrir ríkisstjórnina og er það orð að sönnu . Framvinda málsins og endalok þess sýna , hve Jóhanna Sigurðardóttir , forsætisráðherra , á erfitt með að horfast í augu við , að henni tekst ekki að þvinga allt fram , sem hún vill . Vegna vændislaganna bendi ég á það , sem Gunnlaugur Júlíusson segir um málið á vefsíðu sinni . Það má lesa hér fyrir neðan og er ég sammála þessu viðhorfi : „ Í dag voru samþykkt lög á Alþingi sem banna vændi . Hin svokallaða sænska leið hefur verið tekin í lög hérlendis , þriðja landið í heiminum . Svíþjóð var fyrst og Noregur annað í röðinni . Vændi er stundað í töluverðum mæli bæði í Svíþjóð og Noregi en umfang þess er óráðin stærð hérlendis . Mér finnast þessi lög arfavitlaus enda hefur reynslan sýnt að þau hafa engan vanda leyst í Svíþjóð en vanda skyldi kalla . Sexarbetarne í Svíþjóð , eins og það fólk sem stundar vændi kallar sig , segir að staða þess sé jafnvel verri eftir en áður . Götuvændið hefur mikils til horfið af yfirborðinu en í stað þess er það til staðar innan veggja og er markaðssett á netinu . Vændiskonur eru varnarlausari eftir en áður því eftirlit þeirra hver með annarri á götunum er hörfið . Þetta skiptir hins vegar ekki máli því nú geta sænskar yfirstéttarkonur sagt á alþjóðlegum ráðstefnum að í Svíþjóð sé vændi bannað . Húrra , húrra , húrra , " Vi er bäst i värden " . Þetta hef ég eftir Petru Södergren , sænskum feminista sem er mjög gagnrýnin á starfsaðferðir sænsku feministasamtakanna . Þó þessi lög séu vitlaus að mínu mati þá voru lögin sem sektuðu fólkið sem seldi sig enn vitlausari . Mannsal er hins vegar allt annað . Það er náttúrulega ekkert annað en þrælahald og ber að meðhöndla sem slíkt . Að leggja vændi og mansal að jöfnu er ekkert annað en veruleikafirring . Það gleymist hins vegar ansi oft að það eru fleiri strákar en stelpur á framhaldsskóalaldri sem selja sig . Í umræðunni er hins vegar alltaf talað um að það séu einungis konur sem selji sig . Það passar svo vel inn í heildarmyndina . “